section_heading: Postanak
paragraph_text: U vremenu dok je postojalo Panonsko more pritisnute morskom strujom toka rijeke Save sa sjevera i morskom strujom rijeke Kupe s juga, taložili su se sedimenti i pjesci i stvarali niz otočića u smjeru zapad-istok u dužini oko 100&nbsp;km od naselja Kupinečki Kraljevec na zapadu do Letovanskog vrha iznad naselja Letovanić na istoku. Najširi opseg im je u središnjem djelu, oko 25&nbsp;km, od naselja Šiljakovina i Velika Buna na sjeveru, Vukomerića na zapadu, Kravarskog i Gornjeg Hruševca u središnjem dijelu, do naselja Cvetnić Brdo na jugu. Samo nisko gorje sastoji se od dva paralelna hrpta, sjeverni nešto viši s vrhovima Režidovka 255&nbsp;m na zapadu, Bikovski vrh (Glože) 243&nbsp;m u središnjem dijelu, Letovanski vrh s 203&nbsp;m na istoku i južni niži hrbat s vrhom Jurašćak 213&nbsp;m.